Stormsenterets reise
**Orkanen Irene** var en nordatlantisk tropisk syklon som gjorde omfattende skader på sin ferd gjennom karibiske land, USAs østkyst og helt opp til Atlantprovinsene i Canada. I den atlantiske orkansesongen 2011 var Irene den niende navngitte stormen, men den første som nådde orkan vindstyrke. På sin ferd gjennom Karibia nådde orkanen kategori 3 på Saffir-Simpson-skalaen,. Det nasjonale orkansenteret i USA regnet med at orkanen ville øke til en kategori 4-orkan, men i stedet avtok den i styrke, og ble nedgradert til kategori 1 før den nådde USA. Til gjengjeld var stormsystemet større enn vanlig. Vind av orkan styrke (> 117 km/h) strakk seg 140 km ut fra sentrum, mens vind av storm styrke (> 63 km/h) strakk seg 465 km ut fra sentrum.

Skader
------

### Puerto Rico

Mandag 22. august medførte kraftig regnvær omfattende skade på veier i Puerto Rico, mens vind av orkan styrke veltet flere trær og strømmaster, noe som medførte strømbrudd for mer enn 1 million boliger. Regn førte at flere elver gikk over sine bredder, noe som medførte skader på blant annet store mengder bananavlinger. En person omkom da kjøretøyet hennes ble tatt av en elv.

### Den dominikanske republikk

Omtrent 11 000 mennesker ble evakuert i Den dominikanske republikk.
Til tross for at Irene passerte et godt stykke unna kysten, medførte det ekstreme regnet som fulgte omfattende skader. Elver gikk over sine bredder og medførte omfattende skader på boliger og veier. Mettet jordsmonn utløste i tillegg jordskred. Sterk vind i Nord-Cibao førte til velting av flere trær og strømmaster. I San Cristóbal kollapset en bro på grunn av vannmassene, og minst to personer druknet i området. En person druknet i Cambita Garabitos og seks personer er meldt savnet.

### Haiti

I nordøstlige Haiti førte sterk nedbør til jordskred, som ødela flere veistrekninger. Totalt sett var effektene av orkanen mindre alvorlig enn først fryktet. To mennesker mistet imidlertid livet etter å ha blitt tatt av overflømmede elver, og fire andre fikk skader.

### Bahamas

Torsdag 25. august passerte stormsenteret (syklonens øye) rett over Bahamas. Vindstyrken på opp mot 225 km/h ble målt, og det falt opp til 330 mm regn. Dusinvis av hjem på Acklins ble totalødelagt. På Crooked Island ble det rapportert at taket blåste av en skole, og en kirke kollapset. Til tross for store materielle skader har det ikke blitt rapportert om omkomne.

### USA

Skader på Port Jervis metrobanen i New Jersey.
Lørdag 27. august traff Irene amerikansk landjord da den nådde Cape Lookout øst i delstaten Nord-Carolina ifølge USAs nasjonale orkansenter i Miami. Orkanen hadde da en vindstyrke på 140 kilometer i timen og ble kategorisert som en kategori 1-orkan. 
I forkant var det gjort omfattende forberedelser, og over to millioner mennesker var blitt evakuert i utsatte områder.

En skade på en transformator ved et atomkraftanlegg i Calvert Cliffs, Maryland lørdag kveld førte til at anlegget ble stanset, men nedstengingen foregikk uten problemer. Orkanen medførte også andre skader på strømnettet, og totalt mistet 7,4 millionr bygninger strømmen. Mandag 29. august kl. 13 EDT var nær 5.1 millioner bygninger fortsatt uten strøm.

Klokka 12 søndag nådde Irene New Jersey, den tettest befolkede delstaten i USA med en vindstyrke på 120 km/t. I ett-tiden nådde Irene New York, og hadde da vindhastigheter på rundt 100 km/t og var dermed nedgradert fra orkan til storm.

Orkanen gjorde alt i alt mindre skade enn første fryktet. Likevel var flomskadene som fulgte omfattende. Minst 45 mennesker mistet livet, mange fra trær som blåste ned, og de materielle skadene er beregnet til 7 milliarder USD.

### Canada

Sterk vind på opptil 95 km/t og kraftig regn førte til at 250 000  bygninger mistet strømmen. En person mistet livet da en vei raste ut i Yamaska-elven nordøst i Montréal.

Referanser
----------

1. 1 2 3  «Orkanen Irene oppgradert til kategori 3». VG. 24. august 2011.
2. ↑  ««Irene» kan bli like stor som «Ike»». Aftenposten. 24. august 2011.
3. ↑  Beven, Jack; Brennan, Michael (27. august 2011). «Hurricane Irene Intermediate Advisory Twenty-seven-B». National Hurricane Center. Besøkt 27. august 2011. CS1-vedlikehold: Flere navn: forfatterliste (link)
4. ↑  González, Joanisabel (23. august 2011). «Azote a las siembras en Maunabo y Yabucoa». *El Nuevo Día*. Grupo Ferré-Rangel. Besøkt 23. august 2011.
5. ↑  Staff; AFP (23. august 2011). «Huracán Irene en Puerto Rico deja al menos un muerto y mil 500 damnificados». TeleSUR. Arkivert fra originalen 26. august 2011. Besøkt 24. august 2011.  «Arkivert kopi». Arkivert fra originalen 26. august 2011. Besøkt 27. august 2011.
6. ↑  Urbáez, Ramón; Thomas, José A.; Corporan, Carlos (24. august 2011). «Hay tres muertos, 31 mil 900 personas desplazadas y daños diversos por Irene». *Almomento.net*. Arkivert fra originalen 26. august 2011. Besøkt 24. august 2011.  «Arkivert kopi». Arkivert fra originalen 5. oktober 2011. Besøkt 27. august 2011.
7. ↑  Agence France-Presse (25. august 2011). «L'ouragan Irène fait 2 morts en Haïti». *Le Figaro*. Dassault Group. Besøkt 26. august 2011.
8. ↑  Staff reporter (26. august 2011). «Hurricane Irene: The Bahamas picks up the pieces after devastating storm». *International Business Times*. The International Business Times Inc. Besøkt 26. august 2011.
9. ↑  «Hurricane Irene hammers Bahamas islands». *BBC News Online*. 25. august 2011. Arkivert fra originalen 26. august 2011. Besøkt 25. august 2011.
10. ↑  CNN Wire Staff (25. august 2011). «'Awesome' hurricane rips through Bahamas' 700 islands». *CNN*. Arkivert fra originalen 26. august 2011. Besøkt 25. august 2011.
11. ↑  «Orkanen Irene har truffet land». NRK. 27. august 2011.
12. ↑  «Over to millioner bedt om å evakuere før Irene». VG. 27. august 2011.
13. ↑  «Md. nuclear reactor knocked offline by hurricane debris». The Baltimore Sun. 28. august 2011. Arkivert fra originalen 29. august 2011. Besøkt 28. august 2011.
14. ↑  Staff reporters (29. august 2011). «Vermont, N.J. rivers still rising even after Irene». MSNBC. Besøkt 29. august 2011.
15. ↑  Wergeland, Paal (28. august 2011). «Tre millioner amerikanere uten strøm». NRK.
16. ↑  «BBC News Live coverage».
17. ↑  WPVI-TV, DT (31. august 2011). «The 44 victims of Hurricane Irene». *6ABC*. Besøkt 30. august 2011.
18. ↑  «Irene leaves a mark on Quebec». *CBC News*. 29. august 2011. Besøkt 29. august 2011.

Eksterne lenker
---------------

* (en) Hurricane Irene (2011) – kategori av bilder, video eller lyd på Commons Rediger på Wikidata
* Om orkanen på yr.no Arkivert 29. januar 2012 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |